**Slovensko-Bratislava: Služby verejnej železničnej dopravy**

**Oznámenie o vyhlásení verejnej súťaže**

**Služby**

**Oddiel I: Vyhlasovateľ**

 **I.1) Názov a adresy**

Ministerstvo dopravy a výstavby Slovenskej republiky
Námestie slobody 6

810 05 Bratislava
Slovenská republika
Kontaktná osoba: Ing. Ján Farkaš
Telefón: +421 2 59494 426
E-mail: jan.farkas@mindop.sk

**Internetová adresa:**

Adresa hlavnej stránky vyhlasovateľa: [http://www.mindop.sk](http://www.mindop.sk/)

 **I.2) Komunikácia**

Ďalšie informácie možno získať na vyššie uvedenej adrese.

Žiadosti o účasť sa musia predložiť písomne do podateľne vyhlasovateľa.

**I.3) Hlavná činnosť**

Služby železničnej dopravy

**Oddiel II: Predmet**

 **II.1) Rozsah verejnej súťaže**

 **II.1.1) Názov:**

Výber železničného dopravcu na zabezpečenie služieb vo verejnom záujme v osobnej železničnej doprave vlakmi regionálnej dopravy na trati Bratislava – Dunajská Streda - Komárno

**II.1.2) Druh:**

 Služby

**II.1.3) Stručný opis:**

Predmetom plnenia zmluvy je zabezpečiť bezpečné, efektívne a kvalitné dopravné služby pre cestujúcu verejnosť medzi mestami Bratislava a Komárno vlakmi regionálnej dopravy prostredníctvom dopravcu, ktorý bude realizovať obsluhu nasledovných staníc a zastávok – Bratislava hl. st., Bratislava-Nové Mesto, Bratislava-Vrakuňa, Podunajské Biskupice, Rovinka, Nové Košariská, Miloslavov, Kvetoslavov zastávka, Kvetoslavov, Malá Paka, Veľká Paka, Lehnice, Michal na Ostrove, Orechová Potôň, Veľké Blahovo, Dunajská Streda, Kútniky, Dolný Bar, Dolný Štál, Okoč, Veľký Meder, Bodza, Zemianska Olča, Okoličná na Ostrove, Horná Zlatná, Zlatná na Ostrove, Nová Stráž, Komárno závody, Komárno. S úspešným uchádzačom bude uzavretá zmluva o dopravných službách vo verejnom záujme v zmysle ustanovenia § 21 zákona č. 514/2009 Z. z. o doprave na dráhach. Dopravcovi budú stanovené technické a kvalitatívne podmienky na zabezpečenie dopravných výkonov.

**II.1.4) Informácie o častiach**

Táto súťaž sa delí na časti: nie

**II.1.5) Miesto vykonania**

Miestom plnenia zmluvy je trať Bratislava – Komárno s nasledovnými stanicami a zastávkami: Bratislava hl. st., Bratislava-Nové Mesto, Bratislava-Vrakuňa, Podunajské Biskupice, Rovinka, Nové Košariská, Miloslavov, Kvetoslavov zastávka, Kvetoslavov, Malá Paka, Veľká Paka, Lehnice, Michal na Ostrove, Orechová Potôň, Veľké Blahovo, Dunajská Streda, Kútniky, Dolný Bar, Dolný Štál, Okoč, Veľký Meder, Bodza, Zemianska Olča, Okoličná na Ostrove, Horná Zlatná, Zlatná na Ostrove, Nová Stráž, Komárno závody, Komárno.

**II.1.6.) Kritéria na vyhodnotenie ponúk**

* Kritériom na vyhodnotenie ponúk je ekonomická výhodnosť ponuky v závislosti od požadovanej výšky úhrady za 1 vlkm v rámci definovaných súborov dopravných výkonov a príslušnej výšky úhrady za železničnú dopravnú cestu. Celkové bodové hodnotenie vznikne súčtom výšok úhrad predložených v ponuke vynásobených hodnotou váhy príslušného kritéria v zmysle nižšie uvedeného.
* Výška úhrady za 1 vlkm pre východiskový dopravný výkon (kritérium 1) ..............................................................................................................váha: 56
* Výška úhrady za 1 vlkm pre rozšírený dopravný výkon (kritérium 2).........váha: 14
* Výška úhrady za 1 vlkm pre maximálny dopravný výkon (kritérium 3) ........váha: 6
* Výška úhrady za železničnú dopravnú cestu v prepočte na 1 vlkm pre východiskový dopravný výkon (kritérium 4).................................................váha: 12
* Výška úhrady za železničnú dopravnú cestu v prepočte na 1 vlkm pre rozšírený dopravný výkon (kritérium 5) ........................................................................váha: 8
* Výška úhrady za železničnú dopravnú cestu v prepočte na 1 vlkm pre maximálny dopravný výkon (kritérium 6) ........................................................................váha: 4

**II.1.7) Odhadovaná hodnota: 7,47 EUR / vlkm** (zodpovedá rozsahu dopravného výkonu na úrovni východiskového kalendárneho roka vrátane úhrady za železničnú dopravnú cestu)

**II.1.8) Dĺžka trvania zmluvy**

 Začatie: 13.12.2020 Ukončenie: 31.12.2030

Trvanie v mesiacoch: 120 (od začatia prevádzky vlakov)

**II.1.9) Informácie o variantoch**

 Budú sa akceptovať varianty: nie

**Oddiel III: Právne, ekonomické, finančné a technické informácie**

**III.1) Podmienky účasti**

**III.1.1) Vhodnosť vykonávať profesionálnu činnosť vrátane požiadaviek týkajúcich sa zápisu do živnostenských alebo obchodných registrov**

1. Uchádzač, jeho štatutárny orgán, člen štatutárneho orgánu, člen dozorného orgánu resp. prokurista musí spĺňať nasledujúce podmienky účasti:

a) nebol právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. Preukazuje sa doloženým výpisom z registra trestov nie starším ako tri mesiace odo dňa predloženia žiadosti o účasť,

b) nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu. Preukazuje sa doloženým potvrdením zdravotnej poisťovne a Sociálnej poisťovne nie starším ako tri mesiace odo dňa predloženia žiadosti o účasť,

c) nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu. Preukazuje sa doloženým potvrdením miestne príslušného daňového úradu nie starším ako tri mesiace odo dňa predloženia žiadosti o účasť,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku. Preukazuje sa doloženým potvrdením príslušného súdu nie starším ako tri mesiace odo dňa predloženia žiadosti o účasť,

e) je oprávnený podnikať v oblasti prevádzkovania dopravy na dráhach. Preukazuje sa doloženým dokladom o oprávnení podnikať (pre tento účel postačuje neoverená fotokópia),

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Preukazuje sa doloženým čestným vyhlásením (príloha č. 1 oznámenia),

g) nedopustil sa v predchádzajúcich troch rokoch od vyhlásenia alebo preukázateľného začatia verejnej súťaže závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže vyhlasovateľ preukázať. Preukazuje sa doloženým čestným vyhlásením (príloha č. 1 oznámenia),

h) nedopustil sa v predchádzajúcich troch rokoch od vyhlásenia alebo preukázateľného začatia verejnej súťaže závažného porušenia profesijných povinností, ktoré dokáže vyhlasovateľ preukázať. Preukazuje sa doloženým čestným vyhlásením (príloha č. 1 oznámenia).

2. Doklady preukazujúce splnenie podmienok účasti predkladá vyhlasovateľovi uchádzač spolu s predložením žiadosti o účasť.

3. Vyhlasovateľ uzná rovnocenné potvrdenie vydané príslušným orgánom iného členského štátu, ktorým uchádzač preukazuje splnenie podmienok účasti vo verejnej súťaži v prípade, ak uchádzač nemá sídlo v Slovenskej republike. Vyhlasovateľ musí prijať aj iný rovnocenný doklad predložený uchádzačom ktorý bude predložený spolu s úradne overeným prekladom.

4. Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti preukazuje člen skupiny len vo vzťahu k tej časti predmetu plnenia zmluvy, ktorú má zabezpečiť.

**III.1.2) Ekonomické a finančné postavenie**

Vyhlasovateľ nepožaduje preukázanie ekonomického a finančného postavenia.

 **III.1.3) Technická a odborná spôsobilosť**

1. Minimálna požadovaná úroveň štandardov: Zoznam poskytnutých služieb rovnakého alebo podobného charakteru ako je predmet plnenia zmluvy za predchádzajúcich 5 rokov predchádzajúcich dňu predkladania ponúk doplnený potvrdeniami o kvalite poskytnutia služieb s uvedením cien, lehôt dodania a odberateľov; ak:

1.1. odberateľom bol vyhlasovateľ alebo iný orgán verejnej alebo štátnej správy, dokladom je referencia (uchádzač uvedie link na webové sídlo, kde je referencia dostupná);

1.2. odberateľom bola iná osoba ako osoby uvedené v bode 1.1, dôkaz o plnení potvrdí odberateľ; ak také potvrdenie uchádzač nemá k dispozícii, vyhlásením uchádzača o ich dodaní, doplneným dokladom, preukazujúcim ich dodanie alebo zmluvný vzťah, na základe ktorého boli dodané.

Za služby rovnakého alebo podobného predmetu plnenia sa považujú služby prevádzkovania verejnej osobnej železničnej dopravy. V rámci predloženého zoznamu musí uchádzač preukázať, že poskytoval minimálne 1 službu v oblasti prevádzkovania verejnej osobnej železničnej dopravy v rozsahu aspoň 1 200 000 vlakových kilometrov, čo predstavuje približný plánovaný ročný dopravný výkon východiskového roka.

Ku každej službe uvedenej v rámci predloženého zoznamu poskytnutých služieb (príloha č. 2 oznámenia) uchádzač uvedie: identifikáciu odberateľa; opis predmetu plnenia služby, z ktorého bude zrejmé splnenie vyššie uvedených minimálnych požiadaviek; hodnotu služby, pričom v prípade plnenia zmlúv s viacročným plnením, napr. plnenia od roku 2014, sa zahrnú iba čiastkové hodnoty zmlúv v požadovanom období 5 rokov; kontaktnú osobu za odberateľa (meno, priezvisko, pozícia, aktuálne telefónne číslo, e-mail za účelom overenia predkladaných informácií); písomné potvrdenie o poskytnutí deklarovaných služieb podpísané štatutárnym zástupcom odberateľa za obdobie predchádzajúcich 5 rokov, ktoré musí obsahovať konkrétny text potvrdzujúci, že uchádzač poskytol služby uvedené v rámci opisu predmetu plnenia služby v uvedenej hodnote a plnil všetky povinnosti spojené s ustanoveniami príslušnej zmluvy o dopravných službách.

V prípade, ak poskytovaná služba bola realizovaná ako komerčná aktivita uchádzača, tzn. bez akejkoľvek objednávky zo strany odberateľa príp. iného subjektu, uchádzač poskytne informáciu v rozsahu: Názov a stručný opis poskytnutých služieb; rozsah dopravných služieb; obdobie, v ktorom boli dané dopravné služby realizované.

2. Minimálna požadovaná úroveň štandardov: Predloženie kópie licencie na poskytovanie dopravných služieb, vydanej licenčným orgánom v súlade s §11 ods. 1 zákona č. 514/2009 Z. z. o doprave na dráhach, okrem iného potvrdzujúcej odbornú spôsobilosť uchádzača na vykonávanie pravidelnej verejnej osobnej železničnej dopravy.

3. Minimálna požadovaná úroveň štandardov: Uchádzač predloží doklady preukazujúce vlastníctvo alebo spôsob a postup nadobudnutia/zabezpečenia parku koľajových vozidiel určených na plnenie predmetu zmluvy. Doklady nebudú staršie ako 3 mesiace odo dňa predloženia žiadosti o účasť.

4. V prípade, že uchádzač mieni na plnenie predmetu zmluvy použiť subdodávateľov, subdodávatelia musia spĺňať podmienky účasti v zmysle bodu III.1.1 a III.1.3, bod 1 a 2. Podiel plnenia zo zmluvy, ktorý má uchádzač v úmysle zabezpečiť subdodávateľom, nepresiahne 30 % z celkového rozsahu dopravných výkonov.

Všeobecné informácie týkajúce sa technickej alebo odbornej spôsobilosti:

Skupina dodávateľov preukazuje splnenie podmienok účasti týkajúcich sa technickej a/alebo odbornej spôsobilosti spoločne.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač vyhlasovateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukazuje uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu.

Osoba, ktorej kapacity majú byť použité na preukázanie technickej alebo odbornej spôsobilosti, musí spĺňať podmienky účasti v zmysle bodu III.1.1.

**Oddiel IV: Postup**

**IV.1) Druh súťaže**

 Otvorená

 **IV.2) Administratívne informácie**

 **IV.2.1) Predchádzajúce uverejnenie týkajúce sa tejto verejnej súťaže**

Predbežné oznámenie o zmluvách o službách vo verejnom záujme číslo 2018/S 126-288434 zo dňa 04.07.2018

 **IV.2.2) Lehota na predkladanie žiadostí o účasť**

Lehotou na predkladanie žiadosti o účasť sa rozumie doba, v ktorej môže uchádzač prejaviť záujem zúčastniť sa verejnej súťaže. Uchádzač o predmet plnenia zmluvy musí doručiť vyhlasovateľovi žiadosť o účasť spolu s dokladmi o splnení podmienok účasti najneskôr do konca lehoty na predkladanie žiadosti o účasť. Žiadosti o účasť sa doručujú v písomnej forme do podateľne vyhlasovateľa v čase úradných hodín (<https://www.mindop.sk/kontakt>) v uzatvorenej obálke, s označením adresy odosielateľa, heslom „Súťaž Komárno“ a označením „NEOTVÁRAŤ!“. Vyhlasovateľ opatrí obálku pečiatkou s dátumom prijatia a časom prijatia.

Žiadosti, ktoré uchádzač doručí vyhlasovateľovi po skončení tejto lehoty, vyhlasovateľ neprijme resp. ich príslušným uchádzačom vráti.

Lehota na predkladanie žiadosti o účasť končí 15.11.2019 o 15:30 hod.

**IV.2.3) Odoslanie výzvy na predloženie ponuky vybraným uchádzačom**

Výzvu na predloženie ponuky vyhlasovateľ pošle v písomnej podobe len záujemcom, ktorí požiadali o účasť vo verejnej súťaži a preukázali splnenie podmienok účasti.

Súťažné podklady budú zverejnené na webovom sídle vyhlasovateľa a budú prístupné len tým uchádzačom, ktorým bude zaslaná výzva na predloženie ponuky v zmysle prvej vety tejto časti.

Uchádzači, ktorí dostanú prístup k súťažným podkladom, môžu požiadať o doplnenie dodatočných informácií k nim. Všetky otázky, ktoré požadujú uchádzači zodpovedať, sú povinní zaslať poverenej osobe vyhlasovateľa.

**IV.2.4) Jazyk (jazyky), v ktorom (ktorých) možno predkladať ponuky alebo žiadosti o účasť:**

Slovenčina

**IV.2.5) Minimálna lehota, počas ktorej sú ponuky uchádzačov viazané**

Uchádzač je viazaný svojou ponukou 12 mesiacov od uplynutia lehoty na predkladanie ponúk.

Na zabezpečenie ponuky vyhlasovateľ požaduje zloženie zábezpeky vo výške 25 000 eur (dvadsaťpäťtisíc eur). Podrobnosti zloženia zábezpeky budú uvedené v súťažných podkladoch.

**Oddiel V: Doplnkové informácie**

 **V.1) Vyhlasovateľ si ďalej vyhradzuje nižšie uvedené práva a podmienky:**

1. Vyhlasovateľ si v zmysle §21c ods. 5 zákona č. 514/2009 Z. z. o doprave na dráhach vyhradzuje právo zmeniť uverejnené podmienky súťaže.
2. Vyhlasovateľ si vyhradzuje právo zrušiť verejnú súťaž, a to až do okamihu podpisu zmluvy s vybraným uchádzačom. Vyhlasovateľ je povinný odoslať písomné oznámenie o zrušení verejnej súťaže do 5 (piatich) pracovných dní odo dňa prijatia rozhodnutia všetkým známym uchádzačom alebo záujemcom.
3. Vyhlasovateľ si vyhradzuje právo zrušiť verejnú súťaž aj v prípade, že predložené ponuky budú obsahovať vyššiu cenu, ako sú plánované finančné prostriedky.
4. Uchádzači znášajú všetky svoje náklady spojené s účasťou vo verejnej súťaži.
5. Vyhlasovateľ bude vyžadovať poskytnutie bankovej záruky za riadne plnenie povinností vyplývajúcich z uzatvorenej zmluvy o službách vo verejnom záujme.
6. Jednotliví uchádzači sú povinní zdržať sa akejkoľvek činnosti, ktorá by mohla narušiť transparentný a nediskriminačný priebeh postupu verejnej súťaže, najmä rokovania, v dôsledku ktorých by mohlo dôjsť k narušeniu súťaže medzi uchádzačmi v rámci zadania zmluvy.
7. Vyhlasovateľ si vyhradzuje právo vylúčiť z procesu verejnej súťaže žiadosť o účasť alebo ponuku uchádzača, ktorá neobsahuje všetky náležitosti v zmysle tohto oznámenia alebo súťažných podkladov.
8. Vyhlasovateľ si vyhradzuje právo pred rozhodnutím o výbere najvhodnejšej ponuky si overiť príp. žiadať objasniť informácie a skutočnosti deklarované uchádzačom v jeho ponuke.

**V.2) Postupy preskúmania**

**V.2.1) Orgán zodpovedný za preskúmanie**

Preskúmanie sa riadi §21i zákona č. 514/2009 Z. z. o doprave na dráhach

**V.2.2) Dátum zverejnenia tohto oznámenia:**

 10.10.2019

Príloha č. 1

**Vyhlásenie uchádzača**

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

Dolu podpísaný zástupca uchádzača týmto vyhlasujem, že uchádzač o verejnú súťaž na zadávanie predmetu plnenia zmluvy „*Výber železničného dopravcu na zabezpečenie služieb vo verejnom záujme v osobnej železničnej doprave vlakmi regionálnej dopravy na trati Bratislava – Dunajská Streda - Komárno*“, ktorá bude vyhlásená vyhlasovateľom **Ministerstvo dopravy a výstavby Slovenskej republiky:**

**[ ]** nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

**[ ]** nedopustil sa v predchádzajúcich troch rokoch od vyhlásenia alebo preukázateľného začatia verejnej súťaže závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia, ktoré dokáže vyhlasovateľ preukázať,

**[ ]** nedopustil sa v predchádzajúcich troch rokoch od vyhlásenia alebo preukázateľného začatia verejnej súťaže závažného porušenia profesijných povinností, ktoré dokáže vyhlasovateľ preukázať

V ............................, dňa ...............

...................................................

meno a priezvisko, funkcia

### podpis[[1]](#footnote-1)1

Príloha č. 2

|  |
| --- |
| **Zoznam poskytnutých služieb za predchádzajúcich päť rokov[[2]](#footnote-2)**(vyplní uchádzač) |
| **I**. **plnenie (referencia)** poskytnutie **služieb** rovnakého alebo podobného charakteru ako je predmet plnenia zmluvy za predchádzajúcich päť rokov od vyhlásenia verejnej súťaže.  |
| **Názov objednávateľa** |  |
| **Číslo zmluvy** **zverejnenej v Centrálnom registri zmlúv alebo na inom webovom sídle (link na stránku, kde bola zmluva zverejnená)** |  |
| **Názov a stručný opis poskytnutých služieb** |  |
| **Zmluvná cena** |  |
| **Rozsah dopravných služieb** |  |
| **Obdobie realizácie od - do** |  |
| **Meno a priezvisko kontaktnej osoby objednávateľa** |  |
| **Číslo telefónu a e-mailový kontakt kontaktnej osoby** |  |

1. 1 Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. V prípade, že poskytované služby v osobnej železničnej doprave boli realizované mimo zmluvu o dopravných službách vo verejnom záujem, uchádzač vyplní iba - Názov a stručný opis poskytnutých služieb, Rozsah dopravných služieb a Obdobie realizácie od – do. [↑](#footnote-ref-2)